**LUKA SENTA AD SENTA**

**Senta, Pristanišna 1** Predlog odluke

**MB: 08052590**

**PIB: 101099680**

**Datum: 06.12.2024. godine**

Na osnovu člana 133. Zakona o tržištu kapitala ( „ Službeni glasnik RS“, broj 129/2021), i člana 329. Zakona o privrednim društvima ( „ Službeni glasnik RS“, BROJ 36/2011, 83/2014 – dr. Zakon, 5/2015, 44/2018, 95/2018,91/2019 i 109/2021), Skupština akcionara LUKA SENTA AD SENTA, MB: 08052590, PIB: 101099680, na vanrednoj sednici Skupštine akcionara održanoj dana 06.12.2024. godine donela je sledeću

**ODLUKU**

**o povlačenju akcija sa regulisanog tržišta**

**i prestanku svojstva javnog društva**

1. **POVLAČI SE I ISKLJUČUJE 392.173** običnih akcija s pravom glasa izdavaoca AKCIONARSKO DRUŠTVO LUKA SENTA, Senta , MB: 08052590, PIB: 101099680 ( u daljem tekstu: Društvo), nominalne vrednosti 500,00 dinara sa CFI kodom: ESVUFR ,ISIN brojem: RSPPOTE71066 , sa regulisanog tržišta – segment trgovanja Open market.

Povlačenjem akcija sa regulisanog tržišta- segment trgovanja Open market, Društvu prestaje svojstvo javnog društva i biće izbrisano iz Registra javnih društava koji vodi Komisija za hartije od vrednosti.

1. Konstatuje se da su ispunjeni kumulativni uslovi za isključenje akcija sa regulisanog tržišta Beogradske berze u skladu sa članom 133. Zakona o tržištu kapitala ( „ Službeni glasnik RS“ broj 129/2021), odnosno da:

- Društvo ima manje od 10.000 akcionara;

- u periodu od tri meseca koji prethodi danu donošenja odluke o zasnivanju sednice skupštine akcionara na kojoj će se odlučivati o povlačenju sa Open marketa, ukupno ostvareni obim prometa akcija društva iznosi manje od 0,5% ukupno izdatog broja akcija;

- u najmanje jednom mesecu iz gore pomenutog perioda, ostvareni obim prometa akcija Društva je iznosio manje od 0,05% ukupno izdatog broja akcija.

1. Društvo daje neopozivu izjavu kojom se obavezuje da će od nesaglasnih akcionara, a na njihov zahtev, otkupiti akcije uz odgovarajuću naknadu predviđenu Zakonom o privrednim društvima, odnosno da će ukoliko ne bude nesaglasnih akcionara, o tome dati pisanu izjavu.
2. Ovlašćuje se Odbor direktora da izvrši eventualne ispravke ove Odluke ako je to neophodno za njeno izvršenje.
3. Ovlašćuje se Izvršni direktor Društva da u ime i za račun Društva preduzme sve neophodne radnje za registraciju i sprovođenje ove Odluke i to:

- da podnese prijavu za objavu i registraciju ove odluke subjekata, u skladu sa zakonom kojim se uređuje postupak registracije,

- da podnese zahtev za povlačenje i isključenje akcija sa regulisanog tržišta kod Beogradske berze a.d. Beograd

- da preduzme sve druge radnje i mere pred nadležnim organima u cilju

registracije i sprovođenja ove Odluke, odnosno u cilju povlačenja akcija društva sa regulisanog tržišta – segment trgovanja Open Market i podnošenja zahteva Komisiji za hartije od vrednosti za dobijanje potvrde da Društvo nema svojstvo javnog društva.

1. Ova odluka dostavlja se Registru privrednih subjekata Agencije za privredne registre Republike Srbije radi registracije iste.
2. Nakon registracije ove Odluke, Društvo će obavestiti regulisano tržište- segment trgovanja Open Market i podneti Zahtev za isključenje akcija sa regulisanog tržišta , Beogradske berze a.d. Beograd.
3. Ova Odluka se usvaja sa najmanje ¾ većinom od ukupnog broja izdatih akcija Društva i stupa na snagu davanjem pisane izjave predsednika Odbora direktora društva da su svi nesaglasni akcionari u celosti isplaćeni za vrednost svojih akcija u skladu sa Zakonom o privrednim društvima odnosno davanjem izjave da nije bilo nesaglasnih akcionara.

PREDSEDNIK SKUPŠTINE

\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime